Príloha č. 2 k výzve na predkladanie ponúk
Obchodné podmienky dodania predmetu zákazky

ZMLUVA O DIELO
č.: 
uzatvorená podľa § 261 ods. 2 a § 536 a nasl. zákona č. 513/1991 Zb. Obchodného zákonníka v znení neskorších predpisov

I.
ZMLUVNÉ STRANY
1.1 Objednávateľ:
Názov: 	Mesto Piešťany
Sídlo:	Námestie SNP č. 3, 921 45 Piešťany
Štát:	Slovenská republika
Zastúpený:	Mgr. Peter Jančovič, PhD., primátor mesta
IČO:  	00612031
DIČ:  	2020537893
Bankové spojenie:	Všeobecná úverová banka, a. s.
IBAN: 	SK87 0200 0000 0000 3402 8212
[bookmark: _Hlk70663149]SWIFT:	SUBASKBX
Zástupca objednávateľa vo veciach 
a/ technických:	PhDr. Marcela Vrbová, PhD.
b/ zmluvných:	Mgr. Monika Mackovjaková
Osoba zodpovedná za verejné obstarávanie: Ing. Petra Širillová
[bookmark: _Hlk70663879]
1.2 Zhotoviteľ: 
Názov:	
Sídlo:	
Štát:	
Zápis:	OR OS ....., Oddiel: ......., Vložka číslo: ........
Zastúpený:	
IČO:	
DIČ:	
IČ DPH:	
Bankové spojenie:	
IBAN:	
[bookmark: _GoBack]SWIFT:	
telefónne číslo:	
e-mail:	
Zástupca zhotoviteľa vo veciach
a/ technických:	
b/ zmluvných:	


[bookmark: _Hlk70664390]Zmluvné strany uzatvárajú túto zmluvu na základe výsledkov vyhodnotenia ponúk zo dňa ........... [footnoteRef:1] postupom zadávania zákazky s nízkou hodnotou na dodanie tovaru: „Výroba a montáž nábytku pre ZSS Domum“ pre Mesto Piešťany v zmysle zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“). [1:  dátum bude uvedený pred podpisom zmluvy (v štádiu predkladania ponúk nebude tento údaj vypísaný)] 

Východiskové údaje:
Názov diela:	Výroba a montáž nábytku pre ZSS Domum
[bookmark: _Hlk33532125]Miesto realizácie diela:	Zariadenie sociálnych služieb Domum, Bodona 745/55, 921 01 Piešťany, parc.č. 1517/1 v k. ú. Piešťany
Investor:	Mesto Piešťany
Podkladmi pre uzatvorenie tejto zmluvy sú:
-	Výzva na predkladanie ponúk – zákazka s nízkou hodnotou na dodanie tovaru: „Výroba a montáž nábytku pre ZSS Domum“ zo dňa 24.11.2021 podľa ustanovení zákona o verejnom obstarávaní;
-	Ponuka zhotoviteľa zo dňa .................[footnoteRef:2] spracovaná na základe Výzvy na predkladanie ponúk. [2:  uchádzač uvedie dátum vyhotovenia ponuky ] 


[bookmark: _Hlk20488210]II.
ÚVODNÉ USTANOVENIA
2.1 Obchodné a zmluvné podmienky sa riadia slovenským právom a jednotlivé plnenia zákonom č. 513/1991 Zb. Obchodným zákonníkom v platnom znení a súvisiacimi právnymi predpismi.
2.2 Pre účely tejto zmluvy o dielo sa zmluva o dielo označuje ako ,,zmluva“, objednávateľ a zhotoviteľ sa pre účely tejto zmluvy označujú ďalej spoločne aj ako „zmluvné strany“.
2.3 Táto zmluva upravuje vzájomné práva a povinnosti zmluvných strán pri realizácii diela podľa čl. III. tejto zmluvy.

III.
PREDMET ZMLUVY
3.1 Zhotoviteľ sa zaväzuje vykonať pre objednávateľa vo vlastnom mene a na vlastnú zodpovednosť dielo, predmet ktorého je určený v nasledujúcich ustanoveniach tohto článku.
3.2 Objednávateľ sa zaväzuje dokončené a v súlade s touto zmluvou riadne zhotovené dielo od zhotoviteľa prevziať a zaplatiť mu za jeho vykonanie cenu dohodnutú v čl. V. tejto zmluvy, podľa platobných podmienok dojednaných v čl. VI. tejto zmluvy.
3.3 [bookmark: _Hlk88212267]Predmetom zmluvy je výroba, dodávka a montáž nábytku do priestorov ZSS Domum, Bodona 55 v Piešťanoch. Montáž nábytku sa bude realizovať po etapách, každé poschodie samostatne, po ukončení stavebných prác realizovaných v rámci zákazky „Údržba ubytovacích buniek v ZSS Domum Piešťany“, ktorá bude realizovaná v bezprostrednej blízkosti a súbežne s predmetom tejto zmluvy. 
3.3.1 Zoznam nábytku:
A. posteľ s matracom
	Charakteristika:
	drevená posteľ s bočným roštom a matracom 
2000x880x450 mm posteľ
2000x800x180 mm matrac

	Počet:	
	30 ks

	Farba: 	
	bardolíno – dub svetlý

	Kritériá:
	hrúbka materiálu 36 mm
laminovaná drevotriesková doska 

	Parametre:
	voľne stojaca, s bočným roštom a úložným priestorom



B. skriňa 
	Charakteristika:
	drevená skriňa s priestorom na vešanie a poličkami

	Počet:
	16 ks

	Farba: 	
	bardolíno – dub svetlý

	Kritériá:
	hrúbka materiálu 18 mm
laminovaná drevotriesková doska

	Rozmery:
	2100 x 1000 x 550 mm na vešanie
2100 x 500 x 1000 mm policový systém 

	Parametre:
	voľne stojaca 





C. vešiak na kabáty
	Charakteristika:
	nástenný drevený vešiak na kabáty

	Počet kusov:
	14 ks

	Farba:
	bardolíno – dub svetlý

	Rozmery:
	1300x700 mm

	Parametre:
	6 ks nerezových háčikov na vešanie
horná polica na ukladanie 



D. stôl
	Charakteristika:
	drevený stôl 

	Počet kusov:
	14 ks

	Farba:
	bardolíno – dub svetlý

	Rozmery:
	800x800 mm, výška stola 75 cm 
guľaté nohy



E. stolička
	Charakteristika:
	stolička celodrevená s operadlom s povrchovou úpravou prírodný lak

	Počet kusov:
	28 ks

	Farba:
	bardolíno – dub svetlý

	Rozmery:
	45x80x45 mm



F. kuchynská linka s drezom a montážou 
	Charakteristika:
	kuchynská linka s montážou 

	Počet kusov:
	15 ks

	Farba:
	bardolíno – dub svetlý

	Počet skriniek:
	2 ks spodné – 1 x dvojdverová (1 x 1000 mm), 
                       1 x jednodverová (1x 500 mm), 
2 ks horné – 1 x  dvojdverová (1 x 1000 mm), 
                     1 x jednodverová (1x 500 mm)

	Drez:
	nerezový, 15 ks

	Hrúbka pracovnej dosky:
	38 mm

	Materiál pracovnej dosky:
	doska potiahnutá HPL laminátom



3.4 Zmluvné strany sa dohodli, že akékoľvek zmeny na diele oproti navrhnutému technickému riešeniu diela musia byť odsúhlasené štatutárnymi zástupcami oboch zmluvných strán formou písomného dodatku k tejto zmluve.
3.5 Zhotoviteľ sa zaväzuje vykonať dielo riadne a včas. Za kvalitu a včasnosť vykonania diela zodpovedá zhotoviteľ v rozsahu tejto zmluvy a v zmysle príslušných ustanovení Obchodného zákonníka.

IV.
ČAS PLNENIA
4.1 Termíny plnenia predmetu zmluvy v zmysle čl. III. sú nasledovné:
4.1.1 Termín začatia realizácie diela: dňom nadobudnutia účinnosti zmluvy;
4.1.2 Termín ukončenia realizácie diela: do 20.03.2022.
4.2 	Ak zhotoviteľ pripraví dielo na odovzdanie pred dohodnutým termínom, zaväzuje sa objednávateľ toto dielo prevziať aj v skoršom ponúknutom termíne.
4.3 	Dodržanie času plnenia zo strany zhotoviteľa je závislé od riadneho a včasného spolupôsobenia objednávateľa dohodnutého v tejto zmluve. Zhotoviteľ sa zaväzuje osobitnou písomnou formou vyzvať objednávateľa k prevzatiu riadne ukončeného diela. Po dobu omeškania objednávateľa s poskytnutím spolupôsobenia, nie je zhotoviteľ v omeškaní so splnením záväzku.

V.
CENA ZA DIELO
5.1 Cena za dielo je zostavená na základe popisu v odseku 3.3.1 tejto zmluvy, ktorý je záväzný a úplný, v súlade so zákonom č. 18/1996 Z.z. o cenách v znení neskorších predpisov a vyhlášky č. 87/1996 Z.z. v znení neskorších predpisov, ktorou sa tento zákon vykonáva a je špecifikovaná ako záväzná a maximálna. Zmena dojednanej ceny za dielo je prípustná len na základe písomného dodatku k tejto zmluve podpísaného štatutárnymi zástupcami zmluvných strán.
5.2 Celková cena za dielo podľa čl. III. a ďalších článkov tejto zmluvy predstavuje:
Cena bez DPH:		.............................. EUR
DPH 20%:			.............................. EUR
Cena vrátane DPH:		.............................. EUR
slovom:    ............................................................ EUR vrátane DPH.
5.3 V cene sú zahrnuté náklady na výrobu, dodávku, montáž a dopravu jednotlivých prvkov nábytku, náklady na dopravu a skladovanie strojov, zariadení alebo konštrukcií, montážneho materiálu, všetkých stavebných hmôt a dielcov, materiálov a výrobkov a ich presun zo skladu, všetky priame náklady súvisiace s predmetom zmluvy, odvoz a poplatok za skládku, náklady na zabezpečenie súladu s požiadavkami ochrany životného prostredia a likvidácie odpadov, náklady spojené so zameraním a vypracovaním výrobnej/dielenskej dokumentácie nábytku a náklady súvisiace s odovzdaním kompletných príslušných dokumentov, ktoré si vyžaduje užívanie a prevádzkovanie predmetu zákazky v súlade s právnymi záväzkami a predpismi.
5.4 Ak sa počas vykonávania diela vyskytne potreba vykonania naviac prác, zhotoviteľ je povinný najneskôr do 5 (piatich) pracovných dní od momentu, kedy sa o potrebe takých prác dozvedel písomným listom doručeným do podateľne objednávateľa alebo k rukám zástupcu objednávateľa vo veciach technických oznámiť rozsah a charakter naviac prác so súpisom naviac prác a ich predbežným ocenením.

VI.
PLATOBNÉ PODMIENKY A FAKTURÁCIA
6.1	Cenu za dielo uhradí objednávateľ na základe faktúr, ktoré zhotoviteľ vystaví a odošle objednávateľovi po riadnom vykonaní a protokolárnom odovzdaní diela alebo jeho časti objednávateľovi zápisom o odovzdaní a prevzatí diela alebo jeho časti (na každom samostatnom poschodí) na základe zhotoviteľom predloženého a zástupcom objednávateľa vo veciach technických odsúhlaseného súpisu skutočne vykonaných dodávok a súvisiacich prác. Zhotoviteľ má povinnosť vystaviť faktúru po dodaní nábytku a ukončení montáže nábytku na každom samostatnom poschodí a túto doručiť objednávateľovi. Po odsúhlasení je faktúra splatná do 14 dní od jej doručenia objednávateľovi. 
6.2 [bookmark: _Hlk20490782]Faktúra musí obsahovať všetky náležitosti podľa zákona č. 431/2002 Z.z. o účtovníctve v znení neskorších predpisov a zákona č. 222/2004 Z.z. o dani z pridanej hodnoty v znení neskorších predpisov. Faktúra musí obsahovať najmä tieto údaje:
-	meno a adresu sídla, miesta podnikania prípadne prevádzkarne platiteľa, ktorý dodáva tovar alebo službu, a jeho identifikačné číslo pre daň, číslo účtu a IBAN,
-	meno a adresu sídla, miesta podnikania prípadne prevádzkarne alebo bydliska príjemcu tovaru alebo služby a jeho identifikačné číslo pre daň, ak mu je pridelené,
-	poradové číslo faktúry,
-	dátum, kedy bol tovar alebo služba dodaná, alebo dátum, kedy bola platba prijatá, ak tento dátum možno určiť a ak sa odlišuje od dátumu vyhotovenia faktúry,
-	dátum vyhotovenia faktúry,
-	dátum splatnosti faktúry,
-	množstvo a druh dodaného tovaru alebo rozsah a druh dodanej služby,
-	základ dane, jednotkovú cenu bez dane a zľavy a rabaty, ak nie sú obsiahnuté v jednotkovej cene v EUR,
-	uplatnenú sadzbu dane alebo údaj o oslobodení od dane,
-	výšku dane spolu v EUR, ktorá sa má zaplatiť,
-	sumu k úhrade v EUR 
-	meno osoby, ktorá faktúru vystavila,
-	pečiatka a podpis oprávnenej osoby.
6.2.1	Zhotoviteľ, ktorým je zahraničná osoba z iného členského štátu Európskej únie a nie je zaregistrovaná ako platca DPH na území Slovenskej republiky, vystaví faktúru, v ktorej bude vyčíslená cena bez DPH v zmysle bodu 5.2, sadzba DPH: 0,00 EUR a cena celkom ................. EUR. Na faktúre bude uvedené: Oslobodené od DPH na základe REVERSE CHARGE. Objednávateľ v zmysle zákona č. 222/2004 Z. z. o dani z pridanej hodnoty v znení neskorších predpisov odvedie DPH v zmysle bodu 5.2 v základnej sadzbe 20% Daňovému úradu Slovenskej republiky.[footnoteRef:3] [3:  Ods. 6.2.1 bude v zmluve o dielo uvedený iba vtedy, ak zhotoviteľom bude zahraničná osoba z iného členského štátu Európskej únie v opačnom prípade ods. 6.2.1. nebude v zmluve o dielo uvedený.] 

6.3 Faktúra bude vyhotovená a doručená objednávateľovi v 3 rovnopisoch.
6.4	V prípade, že faktúra nebude obsahovať náležitosti uvedené v zmluve, objednávateľ je oprávnený vrátiť ju zhotoviteľovi na doplnenie bez jej úhrady. Zhotoviteľ je povinný bezodkladne vystaviť novú opravenú, resp. doplnenú faktúru s novou lehotou splatnosti.
6.5 	Uhradením faktúry prechádza na objednávateľa vlastnícke právo k predmetu diela.

VII.
ZÁRUČNÁ DOBA – ZODPOVEDNOSŤ ZA VADY
7.1 Zhotoviteľ zodpovedá za to, že predmet tejto zmluvy je vykonaný podľa podmienok dojednaných v zmluve, podľa platných EN STN a že počas záručnej doby bude mať vlastnosti dohodnuté v tejto zmluve. Zhotoviteľ zodpovedá za škody spôsobené objednávateľovi a tretím osobám, ktoré vznikli v súvislosti s činnosťou zhotoviteľa pri vykonávaní diela.
7.2 Zhotoviteľ zodpovedá za vady, ktoré dielo má v čase jeho odovzdania a prevzatia objednávateľom. Za vady, ktoré vznikli po odovzdaní a prevzatí diela zodpovedá zhotoviteľ iba vtedy, ak boli spôsobené porušením jeho povinnosti.
7.3 Zhotoviteľ nezodpovedá za vady diela, ktoré boli spôsobené použitím podkladov a vecí poskytnutých objednávateľom a zhotoviteľ ani pri vynaložení odbornej starostlivosti nemohol zistiť ich nevhodnosť, alebo na ňu upozornil objednávateľa a ten na ich použití trval.
7.4 Záruka sa nevzťahuje na bežné opotrebenie diela, škody vyplývajúce zo zanedbania alebo nedodržania pokynov na údržbu a ochranu diela, na prípady násilného poškodenia diela spôsobené tretími osobami (napr. vandalizmus) a/alebo škody spôsobené inými externými faktormi (napr. poškodenia živelnou pohromou, technické havárie).
7.5 Záručná doba je 24 mesiacov. Záručná doba začína plynúť odo dňa protokolárneho odovzdania a prevzatia diela objednávateľom bez vád a nedorobkov po jeho montáži na mieste realizácie diela. Dielo bude počas záručnej doby spôsobilé na zmluvný účel a zachová si dohodnuté vlastnosti.
7.6 Zmluvné strany sa dohodli pre prípad vady diela, že počas záručnej doby má objednávateľ právo požadovať a zhotoviteľ povinnosť bezodplatne odstrániť vady diela.
7.7 Zhotoviteľ sa zaväzuje odstrániť prípadné vady diela do 7 pracovných dní od uplatnenia oprávnenej písomnej reklamácie objednávateľa, prípadne vady odstrániť v čo najkratšom technicky možnom čase, nepresahujúcom vyššie uvedenú lehotu 7 dní.
7.8 Ak sa ukáže, že vada diela počas záručnej doby je neodstrániteľná do dvoch týždňov, zaväzuje sa zhotoviteľ dodať do 15 dní od zistenia tejto skutočnosti za vadnú časť diela náhradné bezvadné plnenie.
7.9 [bookmark: _Hlk20491402]Objednávateľ sa zaväzuje, že prípadnú reklamáciu vady diela uplatní bezodkladne po jej zistení. Objednávateľ doručí reklamáciu vady diela formou e-mailu na adresu .....................[footnoteRef:4], ktorú je zhotoviteľ povinný potvrdiť a následne dodatočným zaslaním v písomnej forme na adresu zhotoviteľa uvedenú v čl. I. ods. 1.2. Za deň oznámenia vady diela zhotoviteľovi sa považuje deň doručenia e-mailu. [4:  Uchádzač uvedie e-mailovú adresu, na ktorú bude reklamácia doručená] 


VIII.
PODMIENKY VYKONANIA DIELA
8.1 Zhotoviteľ sa zaväzuje vykonať dielo na svoje náklady a na svoje nebezpečenstvo. Zhotoviteľ splní svoju povinnosť vykonať dielo jeho riadnym ukončením a odovzdaním predmetu diela objednávateľovi po jeho montáži. 
8.2 Objednávateľ je povinný odovzdať priestory na realizáciu diela vypratané tak, aby zhotoviteľ mohol na ňom začať montážne práce v súlade touto zmluvou. 
8.3 Zhotoviteľ sa zaväzuje odovzdať objednávateľovi, najneskôr k termínu odovzdania a prevzatia diela, nevyhnutné doklady potrebné k prevádzkovaniu diela, resp. vyžadované budúcim prevádzkovateľom zariadenia.
8.4 Zhotoviteľ zodpovedá za bezpečnosť a ochranu zdravia pri práci vlastných zamestnancov. Zhotoviteľ sa zaväzuje pri realizácii diela dodržiavať ustanovenia vyhlášky č. 147/2013 Z.z., ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností a takisto sa zaväzuje dodržiavať ustanovenia Nariadenia vlády Slovenskej republiky č. 396/2006 Z.z. o minimálnych bezpečnostných a zdravotných požiadavkách na stavenisko.
8.5 [bookmark: _Hlk82442096]Zhotoviteľ zodpovedá za čistotu a poriadok na mieste realizácie diela. Zhotoviteľ sa zaväzuje nakladať s odpadmi, ktoré vzniknú pri realizácii diela, v zmysle zákona č. 79/2015 Z. z. o odpadoch a platných vykonávacích vyhlášok k zákonu. 
8.6 Zhotoviteľ sa zaväzuje vyzvať objednávateľa písomnou formou do rúk oprávneného zástupcu objednávateľa podľa čl. I. tejto zmluvy alebo e-mailom na adresu marcela.vrbova@piestany.sk na kontrolu všetkých prác minimálne 2 pracovné dni vopred. 
8.7 Objednávateľ požaduje pri realizácii diela kontrolu plnenia za prítomnosti zhotoviteľa – zodpovednej osoby. Stretnutia bude organizovať zhotoviteľ s miestom stretnutia na mieste realizácie diela. Kontrolných dní sa zúčastnia zástupcovia objednávateľa vo veciach technických a nimi prizvané osoby a zhotoviteľ. 
8.8 Skutočnosť, že objednávateľ skontroloval dodávky a vykonané práce, nezbavuje zhotoviteľa povinnosti zodpovedať za prípadné vady a vykonávanie potrebných kontrol tak, aby bolo zaručené riadne splnenie predmetu diela.
8.9 Objednávateľ zabezpečí pre zhotoviteľa možnosť napojenia na odber elektrickej energie.
8.10 Zhotoviteľ sa zaväzuje:
8.10.1 	pred zahájením výroby nábytku overiť si skutočné rozmery miestností a tak určiť potrebné rozmery pre výrobu jednotlivých častí nábytku;
8.10.2 počas realizácie  
8.10.2.1 minimalizovať negatívne dopady na prevádzku zariadenia ZSS Domum vzhľadom na to, že montáž sa bude realizovať za plnej prevádzky zariadenia,
[bookmark: _Hlk83730913]8.10.2.2	rešpektovať  protipandemické opatrenia, aktuálne nariadenia ÚVZ SR a covid automatu MPSVaR.

IX.
ODOVZDANIE A PREVZATIE DIELA
9.1 Zhotoviteľ splní svoj zmluvný záväzok vykonaním a protokolárnym odovzdaním riadne zhotoveného diela po jeho montáži. Dielo bude odovzdané po častiach, podľa dodania a ukončenia montáže nábytku v zmysle čl. III. ods. 3.3 tejto zmluvy. Odovzdanie diela po častiach sa uskutoční protokolárne na základe zápisu o odovzdaní a prevzatí diela, ktorý bude obsahovať zhodnotenie prác, súpis prípadných zistených vád, dohodnuté lehoty na ich odstránenie a prehlásenie objednávateľa, že dielo – jeho časť preberá, ako i ďalšie skutočnosti, ktoré sa pri tomto konaní dohodnú. Ak nedôjde k dohode o prevzatí diela, uvedú sa v zápise stanoviská obidvoch strán a zdôvodnenie neprevzatia diela. Po odovzdaní a prevzatí všetkých častí diela zhotoviteľ odovzdá objednávateľovi všetku potrebnú dokumentáciu, t.j. doklady, ktoré sa na predmet zmluvy vzťahujú, a to najmä záručné listy, návody na použitie, certifikáty a doklady preukazujúce vhodnosť použitia výrobkov a ich komponentov v zmysle legislatívou stanovených požiadaviek. 
9.2 Ak zhotoviteľ nepredloží všetky dokumenty a doklady vzťahujúce sa na predmet zmluvy, dielo má vady brániace užívaniu a nie je pripravené k celkovému prevzatiu do riadneho užívania.
9.3 Zhotoviteľ je povinný miesto dodania predmetu zmluvy úplne vypratať a upraviť do termínu, ktorý je uvedený v zápise o odovzdaní a prevzatí diela, aby mohol objednávateľ dielo riadne prevziať a užívať.
9.4 Dielo má vady, ak:
9.4.1 nie je dodané v požadovanej kvalite, alebo vykonanie diela nezodpovedá predmetu dohodnutému v tejto zmluve,
9.4.2 vykazuje nedorobky, t.j. nie je vykonané v celom požadovanom rozsahu,
9.4.3 sú vady a nedostatky v predložených dokladoch, alebo
9.4.4 má právne vady v zmysle § 559 Obchodného zákonníka alebo je dielo alebo jeho časť zaťažené inými právami tretích osôb.
9.5 Ak pri preberaní diela objednávateľ zistí, že dielo má vady brániace riadnemu užívaniu, dielo neprevezme a spíše so zhotoviteľom zápis o zistených vadách, spôsobe a termíne ich odstránenia. Zhotoviteľ má povinnosť odovzdať dielo po odstránení týchto vád. Po dobu odstraňovania vád zistených pri odovzdávaní diela je zhotoviteľ v omeškaní s plnením predmetu zmluvy.
9.6 Dielo sa považuje za zhotoviteľom odovzdané a objednávateľom prevzaté dňom podpísania preberacieho protokolu (Zápis o odovzdaní a prevzatí) zhotoviteľom a objednávateľom v deň ukončenia preberacieho konania, pričom dňom podpísania preberacieho protokolu zástupcami oboch zmluvných strán, prechádza zo zhotoviteľa na objednávateľa vlastnícke právo k dielu a nebezpečenstvo škody na diele.

X.
SANKCIE
10.1 Ak zhotoviteľ neodovzdá dielo riadne vykonané podľa čl. III. tejto zmluvy v súlade s termínmi dojednanými v čl. IV. ods. 4.1 zmluvy, je povinný zaplatiť objednávateľovi zmluvnú pokutu vo výške 100,00 EUR (slovom: Sto EUR) za každý deň omeškania s odovzdaním diela.
10.2 Objednávateľ sa zaväzuje zaplatiť úrok z omeškania za oneskorenú úhradu riadne vystavenej a doručenej faktúry v sadzbe určenej podľa § 369a Obchodného zákonníka v spojení s § 369 ods. 2 Obchodného zákonníka.
10.3 Ak zhotoviteľ neodstráni vady v termíne podľa čl. VII. ods. 7.7 alebo 7.8 tejto zmluvy, je povinný zaplatiť objednávateľovi zmluvnú pokutu vo výške 100,00 EUR (slovom: Sto EUR) za každý deň omeškania.
10.4 Zmluvná pokuta, ktorá je príjmom objednávateľa, je splatná najneskôr 5. pracovný deň od doručenia sankčnej faktúry zhotoviteľovi.
10.5 Objednávateľ je oprávnený požadovať od zhotoviteľa aj náhradu škody spôsobenú porušením ktorejkoľvek z povinností, na ktorú sa vzťahuje zmluvná pokuta, a to aj vo výške presahujúcej dojednanú zmluvnú pokutu.
10.6 Zhotoviteľ je povinný plniť ktorúkoľvek povinnosť, ktorej splnenie bolo zabezpečené zmluvnou pokutou, a to aj po zaplatení zmluvnej pokuty objednávateľovi.
10.7 Zmluvné strany sa dohodli, že na úhradu prípadných škôd, ktoré môžu vzniknúť z jedného či viac porušení zmluvných povinností zhotoviteľa pri realizácii tejto zmluvy, vzťahujú sa ust. §§ 373 – 386 Obchodného zákonníka v platnom znení.




XI.
ZÁNIK ZMLUVY, ODSTÚPENIE OD ZMLUVY
11.1 V prípade zániku zmluvy (odstúpenie od zmluvy, ukončenie zmluvy dohodou a pod.) zhotoviteľ bezodkladne, najneskôr však do 5 pracovných dní opustí miesto realizácie diela.
11.2 Zhotoviteľ nesmie z vlastného podnetu zastaviť práce na diele, v opačnom prípade zhotoviteľ zodpovedá za škodu spôsobenú nevykonaním diela, pričom sa zmluvné strany dohodli, že sa toto považuje za podstatné porušenie zmluvy.
11.3 Objednávateľ môže odstúpiť od zmluvy, ak nastane niektorý z týchto prípadov, dohodnutých ako podstatné porušenie zmluvy zo strany zhotoviteľa:
11.3.1 ak zhotoviteľ do 10 dní od účinnosti zmluvy nezačne s vykonávaním prác na diele,
11.3.2 prekročenie termínov zhotovenia diela uvedených v čl. IV. tejto zmluvy o viac ako 10 dní.
11.4 Zhotoviteľ môže odstúpiť od zmluvy, ak nastane niektorý z týchto prípadov, ktoré sú podstatným porušením zmluvy zo strany objednávateľa:
11.4.1 ak objednávateľ bude meškať s poskytnutím spolupôsobenia podľa tejto zmluvy dlhšie ako 10 dní,
11.4.2 v prípade omeškania úhrad faktúr o viac ako 60 dní.
11.5 Odstúpenie od zmluvy oznámi odstupujúca strana druhej strane písomne – doporučeným listom do vlastných rúk. Účinky odstúpenia od zmluvy nastávajú dňom doručenia oznámenia o odstúpení druhej strane.
11.6 V prípade prerušenia alebo pozastavenia prác z dôvodov na strane objednávateľa trvajúcich dlhšie ako 7 kalendárnych dní, je zhotoviteľ oprávnený požadovať predĺženie termínu ukončenia diela o dobu ich prerušenia alebo pozastavenia.

XII.
VYŠŠIA MOC
12.1 Pre účely tejto zmluvy sa za vyššiu moc považujú prípady, ktoré nie sú závislé od vôle zmluvných strán a ani ich nemôžu ovplyvniť zmluvné strany, napr. vojna, mobilizácia, povstanie, živelné pohromy, teroristický útok, atď.
12.2 Ak sa splnenie tejto zmluvy stane nemožným do 6 mesiacov od vyskytnutia sa vyššej moci, strana, ktorá sa bude chcieť odvolať na vyššiu moc, požiada druhú stranu o úpravu zmluvy vo vzťahu k predmetu, cene a času plnenia. Ak nedôjde k dohode, má strana, ktorá sa odvolala na vyššiu moc, právo odstúpiť od zmluvy. Účinky odstúpenia nastanú dňom doručenia oznámenia druhej zmluvnej strane.

XIII.
VŠEOBECNÉ USTANOVENIA
13.1 Zhotoviteľ sa zaväzuje pri plnení predmetu tejto zmluvy postupovať s odbornou starostlivosťou. Zaväzuje sa dodržiavať všeobecne záväzné predpisy, technické normy a podmienky tejto zmluvy. Zhotoviteľ sa bude riadiť východiskovými podkladmi objednávateľa, pokynmi objednávateľa, zápismi a dohodami oprávnených zamestnancov zmluvných strán a rozhodnutiami a vyjadreniami dotknutých správnych orgánov.
13.2	Zmluvné strany sa zaväzujú riešiť spory vyplývajúce z tejto zmluvy formou zmieru prostredníctvom štatutárnych zástupcov zmluvných strán. V prípade, že sa spor nevyrieši zmierom, je oprávnená hociktorá zo zmluvných strán požiadať o rozhodnutie sporu príslušný súd.
13.3	Zmluvné strany sa dohodli na písomnej forme právnych úkonov. Písomnosti týkajúce sa tejto zmluvy si budú zmluvné strany doručovať na adresy uvedené v čl. I. tejto zmluvy. Ak sa zásielka vráti odosielajúcej zmluvnej strane ako zásielka neprevzatá, bude sa považovať za doručenú dňom kedy bola takto vrátená. V záujme predísť zbytočným komplikáciám pri doručovaní písomností, zaväzujú sa zmluvné strany informovať sa navzájom o akejkoľvek zmene niektorého z identifikačných údajov.
13.4	Objednávateľ a zhotoviteľ sa zaväzujú, že obchodné a technické informácie, ktoré im boli zverené ako zmluvným partnerom nesprístupnia tretím osobám bez písomného súhlasu dotknutej osoby, alebo tieto informácie nepoužijú pre iné účely, ako pre plnenie podmienok tejto zmluvy, to neplatí ak ide o plnenie povinností objednávateľa v zmysle zákona o slobodnom prístupe k informáciám.

XIV.
ZÁVEREČNÉ USTANOVENIA
14.1 Zmluva o dielo nadobúda platnosť dňom jej podpísania oprávnenými zástupcami oboch zmluvných strán a účinnosť dňom nasledujúcim po dni jej zverejnenia v zmysle § 47a ods. 1 zákona č. 40/1964 Zb. Občianskeho zákonníka v znení neskorších predpisov.
14.2 Právne vzťahy, ktoré nie sú v tejto zmluve výslovne upravené sa budú riadiť príslušnými ustanoveniami Obchodného zákonníka a súvisiacich predpisov.
14.3 Neoddeliteľnou súčasťou tejto zmluvy je príloha:
- 	č. 1	Ponuka zhotoviteľa zo dňa ................[footnoteRef:5] [5:  uchádzač uvedie dátum vyhotovenia ponuky] 

14.4 Zmluvné strany vyhlasujú, že zmluvu uzavreli slobodne a vážne, prečítali ju, jej obsahu porozumeli a na znak súhlasu s celým jej obsahom ju vlastnoručne podpísali na to oprávnení zástupcovia zmluvných strán.
14.5 Zmluvu možno zmeniť alebo doplniť len formou písomných vzostupne číslovaných dodatkov, a to po predchádzajúcej dohode zmluvných strán.
14.6 Táto zmluva je vypracovaná v šiestich vyhotoveniach, z ktorých štyri si ponechá objednávateľ a dve zhotoviteľ.

v Piešťanoch, dňa .........................	v ......................., dňa .........................


Objednávateľ:	Zhotoviteľ:





.................................................	.......................................................
Mesto Piešťany	
Mgr. Peter Jančovič, PhD.	
primátor mesta Piešťany
Zmluva o dielo: „Výroba a montáž nábytku pre ZSS Domum“

